ધાનેરા તાલુકાના વાલેર ગામના વતની અને હાલ અમદાવાદ નિકોલ ખાતે રહેતા ભારતીબેન રમેશજી ઠાકોર પોતાના પરીવાર સાથે૨૧ ઓકટોમ્બરના રોજ પોતાના વતન વાલેર ખાતે માતાજીની બાધા પુરી કરવા માટે આવેલા હતા તે દરમ્યાન ૨૩ ઓક્ટોમ્બરના રોજ સાંજના સુમારે બાપલા ગામના ગુલાબબેન ગૌસ્વામી તથા તેમની સાથે ૧૦ જેટલા લોકો ગાડી લઇને આવેલ અને આ પરીવારના સભ્યોની આજુબાજુ થઇ ગયેલ અને કહેવા લાગેલ કે તારો દિકરો દિપક મારી દિકરી ગુણવંતીને ભગાડી ગયો છે તે ક્યાં છે અને મારી દિકરી ક્યાં છે તે બતાવ પરંતુ તે બાબતની ભારતીબેન ને ખબર ન હોવાથી ના પાડતા ગુલાબબેન ગૌસ્વામી તથા તેમની સાથે આવેલા લોકોએ ભારતીબેન ના દિકરા વિજયને પકડીને ગાડીમાં નાંખી દિધેલ અને કહેલ કે અમારી છોકરી આપી જાઓ અને તમારો લઇ જાઓ તેમ કહીને અપહરણ કરી જતાં ગુલાબબેન ગૌસ્વામી તથા તેમની સાથે આવેલ ૧૦ જેટલા માણસો સાથે ધાનેરા પોલિસ મથકે ફરીયાદ નાંધાતાં ધાનેરા પોલિસે આ બાબતે તપાસ હાથ ધરી છે. યુવકના અપહરણના પગલે પંથકમાં ચકચાર પ્રસરી છે.